**133ο ΔΗΜ. ΣΧ. ΑΘΗΝΑΣ**

**Ε2 (2021-2022)**

**ΘΕΑΤΡΙΚΟ (που έγραψαν τα παιδιά και έγινε παράσταση)**

ΠΑΙΖΟΥΝ

ΚΑΡΑΓΚΙΟΖΗΣ – ΧΑΤΖΗΑΒΑΤΗΣ – ΚΟΛΛΗΤΗΡΗΣ – ΚΟΠΡΙΤΗΣ – ΜΙΡΙΚΟΓΚΟΣ- ΜΠΑΡΜΠΑ ΓΙΩΡΓΟΣ – ΝΙΟΝΙΟΣ – ΒΕΖΥΡΟΠΟΥΛΑ-ΠΑΣΑΣ

(**Ονοματάκια:** Μυρτώ, Μαρκέλλα, Σπύρος, Νάταλι, Μάικ, Αίσα, Έκτορας, Νεφέλη, Μαλένα, Βιτσέντζο, Ιωάννα, Νέστορας, Ελένη)

**Τίτλος**

**Ακούσατε, ακούσατε…**

**«Ο ΚΑΡΑΓΚΙΟΖΗΣ ΚΑΙ ΤΟ ΤΕΡΑΣ ΤΩΝ ΣΚΟΥΠΙΔΙΩΝ!!!»**

**(Τον Καραγκιόζη μανούλα μου, κάναμε οικολόγο,**

**για να καθαριστούν οι πόλεις μας και να’ χουμε οξυγόνο.**

**Ε, ρε γλέντια!!!)**

**Καραγκιόζης:** Εεεεεεεε, ώπα, ώπα, ώπα! Ευχαριστώ, μαέστρο! Δεν έχω ψιλά στην τσέπη μου και ούτε χοντρά στο σπίτι μου, γι’ αυτό θα τα φέρω άλλη μέρα. Λοιπόν, κυρίες και κύριοι, σήμερα παρουσιάζουμε το έργο, η αφεντομουτσουνάρα μου και το Τέρας των σκουπιδιών! Θα φάμε, θα πιούμε και νηστικοί θα κοιμηθούμε! Ας κοιμηθώ όμως λιγάκι για να ξεχάσω την πείνα μου και να δω κανα όνειρο χορταστικό!

**Καραγκιόζης:** Ζζζζζζζζζ…..Αμάν, Παναγίτσα μου, πόσο πολλή ζέστη κάνει σήμερα! Καλέ, εγώ θα λιώσω! (είμαι και γλυκός σα ζάχαρη, ο άτιμος!)

**Μιρικόγκος:** Ξύπνα πατέλα! Στην τηλεόραση μιλάνε για την κλιματική αλλαγή...

**Καραγκιόζης:** Και τι με νοιάζει εμένα; Εγώ φταίω και γι' αυτό; Άντε άλλαξε κανάλι, όλο τα ίδια και τα ίδια!

**Μιρικόγκος:** Μα, μπαμπάκο κοίτα! Και στον Σπάι και στον Βήτα, για την κλιματική αλλαγή μιλούν. Η θερμοκρασία της Γης έχει αυξηθεί τα τελευταία χρόνια. Φταίει λένε τα πολλά καυσαέρια, η καταστροφή των δασών, η συσσώρευση των σκουπιδιών....

**Καραγκιόζης:** Ωωωωω φτάνει πια! Παιδιά! Όλο μιλάνε! Άντε να φωνάξεις και τα υπόλοιπα αδέρφια σου να μου πείτε τι μάθατε σήμερα στο σχολείο, μπας και ξεχάσουμε την πείνα μας για λίγο.

**Κολλητήρης:** Εμείς σήμερα πατέλα, μάθαμε για το περιβάλλον και την ανακύκλωση. Μας έμαθε η κυρία Μαρία ότι πρέπει να ξεχωρίζουμε τα γυαλιά από ταμεταλλικά τενεκεδάκια και τα χαρτιά. Σε όλα αυτά πρέπει να κάνουμε ανακύκλωση, ώστε να διατηρούμε το περιβάλλον καθαρό, να μην εξαντλούμε τις πηγές ενέργειας της Γης και να μην βρωμίζουμε τις θάλασσες.

**Κοπρίτης:** Επίσης μάθαμε, πως μπορούμε να επαναχρησιμοποιούμε υλικά που πιστεύουμε πως μας είναι άχρηστα κι έτσι να επωφελούμαστε και να μην συσσωρεύονται σκουπίδια. Ω! Μα ποιος φωνάζει;

**Χατζηαβάτης:** Ακούσατε, ακούσατε! Ψηλοί, κοντοί, χοντροί, αδύνατοι, κατά διαταγή του Πολυχρονεμένου μας Πασά, όποιος πιάσει το Τέρας και σώσει την Βεζυροπούλα, θα μείνει τρεις μήνες στο παλάτι. Θα τρώει και θα πίνει τσάμπαμαζί με την οικογένειά του.

**Καραγκιόζης:** Ώπα, ώπα, ώπα! Άκουσαν καλά τα αυτάκια μου; Αυτή είναι η ευκαιρία της ζωής μου! Πρέπει να μάθω όσο το δυνατόν περισσότερες λεπτομέρειες...Χατζηαβάτη! Εεεε!!! Χατζηαβάτη!Ποιος πήρε την αγαπημένη μας Βεζυροπούλα;

**Χατζηαβάτης:** Μην ασχολείσαι με αυτά, είναι επικίνδυνα θέματα Καραγκιόζη.Την πήρε ένα τέρας μεγάλο και πολύ τρομακτικό με κάτι τεράστια δόντια.

**Καραγκιόζης:**Μανούλα μου! Τι ακούν τα αυτάκια μου;Αλλά για πες μου παιδάκι μου, τι άλλα γνωρίζεις για το Τέρας;

**Χατζηαβάτης:**Αυτό το Τέρας εμφανίστηκε πριν έναν μήνα περίπου. Κάποιοι που το είδαν στο σκοτάδι, τούς φάνηκε τεράστιο με μεγάλα, κοφτερά δόντια. Κάποιοι άλλοι που το άκουσαν, τούς φάνηκε σαν να άκουγαν χαλασμένες σακαράκες!

**Καραγκιόζης:** Αμάν Παναγίτσα μου!Τρέχω να ειδοποιήσω τον μπάρμπα μου, να με βοηθήσει να πραγματοποιήσω το σχέδιό μου.

**Μπαρμαπαγιώργος:** Καλώς το ανιψούδι μου! Για πες μου, τι θέλεις;

**Καραγκιόζης:** Θέλω να με βοηθήσεις να πιάσω το Τέρας. Να πας στον δήμαρχο και να του ζητήσεις να σου δώσει όπλα, ρόπαλα, ξύλα και οτιδήποτε άλλο.

**Μπαρμαπαγιώργος:** Εντάξει Καραγκιόζη!

**Ο Μπαρμπαγιώργος τρέχει και φτάνει γρήγορα στο δημαρχείο.**

**Μπαρμαπαγιώργος:**Πού είσαι βρε αχαΐρευτε, τεμπέλη, μολυντήρι της φύσης, άχρηστε της κοινωνίας; Επρός, γρήγορα έλα έξω, έχουμε και κορωναϊό, δε θέλω να κολλήσω. Ου να μου χαθείς, να χάνεσαι, που όλη μέρα κάθεσαι. Θέλω να μου δώσεις όπλα, για να πάει ο Καραγκιόζης και να πιάσει το τέρας που έκλεψε τη Βεζυροπούλα.

**Νιόνιος:** Ναίσκε, ναίσκε! Ό,τι θες εσύ γλυκέ μου Μπαρμπαγιώργο, μη σκας χρυσέ μου άνθρωπε! Ό,τι θέλει ο Καραγκιόζης θα το έχει... Πρέπει να πιάσουμε το Τέρας και να σώσουμε τη Βεζυροπούλα.

**Ο Καραγκιόζης παίρνει τα όπλα που του έφερε ο Μπαρμπαγιώργος και με τους υπόλοιπους ήρωες στήνουν καραούλι και περιμένουν να εμφανιστεί το Τέρας.**

**Καραγκιόζης:** Τώρα που νύχτωσε πολύ, έχω αρχίσει να φοβάμαι.

**Μπαρμπαγιώργος:** Μη φοβάσαι ανιψιέ μου, εμείς είμαστεεδώ.

**Καραγκιόζης:** Άσε με μπάρμπα μου, φοβάμαι!

**Ξαφνικά ακούστηκαν ντενεκέδες να χτυπούν και μεγάλη φασαρία και κακό να γίνεται μέσα στο σκοτάδι.Τότε εμφανίστηκε το Τέρας, έπιασε τον Καραγκιόζη κι εξαφανίστηκε.**

**Καραγκιόζης:** Ωχ! Βοήθεια βρε μπάρμπα! Πού είσαι μπάρμπα να με σώσεις... Βοήθειαααααα!!!!!

**Το τέρας έσυρε τον Καραγκιόζη στη φωλιά του, που ήταν σε μια σπηλιά, κι εκεί βρισκόταν η Βεζυροπούλα. Το Τέρας δεν ήταν τέρας αλλά ένας γλυκός και καλός δράκος, που ο κακομοίρης είχε γεμίσει σκουπίδια παντού.**

**Βεζυροπούλα:** Καραγκιόζη μου, κοίταξε τι κακό κάνουμε εμείς οι άνθρωποι.Ο κύριος Δράκος από εδώ δεν μπορεί να ζήσει, γιατί κολλούν πάνω του όλα μας τα σκουπίδια. Με πήρε στη σπηλιά του για να τον βοηθήσω.

**Καραγκιόζης:** Δεν είναι σωστό αυτό βρε, άσε την κοπέλα!

**Δράκος:** Μα και να θέλω δεν μπορώ!

**Καραγκιόζης:** Γιατί;

**Δρακος:** Γιατί είναι η μόνη που με βοηθά να βγάλω τα σκουπίδια από πάνω μου, δε θέλω το κακό της, αγαπώ όλους τους ανθρώπους, αλλά δεν ξέρω τι να κάνω για να σωθώ από τα σκουπίδια σας.

**Καραγκιόζης:** Ααααα! Τώρα κατάλαβα, βρε καημένε είσαι καλόψυχος εσύ! Κάτσε να σκεφτώ τι θα κάνουμε.

**Βεζυροπούλα:** Σκέψου Καραγκιόζη!Μα τι κάνεις τόση ώρα; Θέλω να επιστρέψω γρήγορα στο παλάτι!

**Καραγκιόζης:** Μα σκέφτομαι, αλλά από την πείνα κάνει πάρτι το στομάχι μου...

Σταθείτε! Ξέρω τι να κάνουμε. Θα κάνουμε ανακύκλωση! Και μπορούμε να επαναχρησιμοποιήσουμε όσα υλικά νομίζουμε πως είναι σκουπίδια και να φτιάξουμε έργα τέχνης με αυτά…

**Δράκος:** Τι είναι η ανακύκλωση; Τι σημαίνει επαναχρησιμοποίηση υλικών;

**Καραγκιόζης:** Πρέπει να ξεχωρίσουμε …..μπλα μπλα μπλα……

**Βεζυροπούλα:** Αχ Καραγκιόζη μου τρέξε να τους φωνάξεις όλους να ξεκινήσουμε την ανακύκλωση και να πάρει ο καθένας όσα από τα πεταμένα υλικά μπορεί και να φτιάξει έργα τέχνης!

**Ο Δράκος τους άφησε να φύγουν και πήγαν στην πόλη.Τότε η Βεζυροπούλα ανακοίνωσε, ότι όλοι πρέπει να κάνουν ανακύκλωση. Ο Πασάς έβγαλε νόμο και όποιος δεν θα τον ακολουθούσε, θα τον έριχναν στα μπουντρούμια. Από κει και πέρα όλη η πόλη άρχισε να κάνει ανακύκλωση, να φυτεύει δέντρα,να επαναχρησιμοποιεί όσα υλικά μπορεί και να φτιάχνει έργα τέχνης, να καθαρίζει θάλασσες και ακτές.**

**Κοπρίτης:** Μπαμπάκο δεν έχω λόγια!Συγχαρητήρια μόνο μπορώ να σου πω! Άλλαξες την πόλη μας με τις ιδέες σου!!!

**Χατζηαβάτης:** Καραγκιόζη τι να πω; Χαίρονται τα ματάκια μου βλέποντας γύρω μας. Όλη η πόλη μοσχοβολάει, απέκτησε κάδους ανακύκλωσης και στις βιτρίνες τους τα μαγαζιά παρουσιάζουν όμορφες δημιουργίες που έφτιαξαν οι άνθρωποι, μικροί-μεγάλοι, επαναχρησιμοποιώντας άχρηστα υλικά!

**Βεζυροπούλα:** Καραγκιόζη η ιδέα σου ήταν καταπληκτική! Σα να βρίσκομαι σε άλλον πλανήτη. Και στην τηλεόραση λένε πως και στα υπόλοιπα μέρη του κόσμου θα ακολουθήσουν το παράδειγμά μας. Πάω να ειδοποιήσω τον πατέρα μου! Πρέπει να σου δώσει όσα κέρδισες με την αξία σου!

**Κοπρίτης:** Πατέλα, νομίζω ότι κάναμε την τύχη μας!Έφτιαξες μια πόλη που μπορούμε να ζήσουμε καλύτερα και ο Πασάς θα μας δώσει και όσο φαγητό χρειαζόμαστε...

**Πασάς:** Καραγκιόζη,μπράβο σου! Αυτή τη φορά με εξέπληξες με το οικολογικό σου πνεύμα και με τις υπέροχες ιδέες σου δημιούργησες τη βάση, ώστε όλοι μας να αποκτήσουμε οικολογική συνείδηση. Σου αξίζει η προσφορά μου και άλλη τόση...

**Καραγκιόζης:** Παρακαλώ, Πασά μου. Το περιβάλλον είναι το σπίτι μας και πρέπει να το φροντίζουμε (μα να είναι καλά όλοι όσοι δούλεψαν. Εγώ την ιδέα έβαλα και έδινα διαταγές). Χιχιχι!!!Ε, ρε γλέντια! Θα φάμε, θα πιούμε, και νηστικοί δε θα κοιμηθούμε! Κυρίες, κύριοι, το έργο μας τελείωσε.Γεια σας, γεια σας!